Diari Oficial de la Generalitat Valenciana


Sumari del DOGV 6637, del 25-10-2011 (2011/10259)

RESOLUCIÓ de 18 d'octubre de 2011, de la directora de l'Agència Valenciana de Foment i Garantia Agrària, per la qual es publica la línia pressupostària i es modifica l'import global màxim que finança, per a la convocatòria 2011, les ajudes per a la primera instal·lació de jóvens agricultors
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6637

Data del DOGV
:   25-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10374


Data del document
:   18-10-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 18 d'octubre de 2011, de la directora de l'Agència Valenciana de Foment i Garantia Agrària, per la qual es publica la línia pressupostària i es modifica l'import global màxim que finança, per a la convocatòria 2011, les ajudes per a la primera instal·lació de jóvens agricultors [2011/10351]  
L'Orde de 25 de març de 2008, de la Conselleria d'Agricultura, Pesca i Alimentació (DOCV núm. 5736, de 07.04.2008), modificada per l'Orde de 2 de novembre de 2009, de la Conselleria d'Agricultura, Pesca i Alimentació (DOCV núm. 6137, de 04.11.2009), aprova les bases reguladores de les subvencions en matèria de modernització d'explotacions i de primera instal·lació de jóvens en el marc del Programa de Desenvolupament Rural de la Comunitat Valenciana 2007-2013, i s'establix en l'article 26 que les quanties totals màximes d'estes ajudes es faran públiques anualment mitjançant una resolució del director de l'Agència Valenciana de Foment i Garantia Agrària publicada en el Diari Oficial de la Comunitat Valenciana, d'acord amb els pressupostos de la Generalitat corresponents a cada exercici pressupostari.  
En l'article 23.2 de la Llei 38/2003, de 17 de novembre, General de Subvencions, i en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, s'exigix la publicació de les línies de subvenció que financen i l'import global màxim destinat a les subvencions públiques, per la qual cosa mitjançant la Resolució d'11 de novembre de 2010, de la directora de l'Agència Valenciana de Foment i Garantia Agrària (DOCV núm. 6398, de 16.11.2010), es publica la línia pressupostària i l'import global màxim d'estes ajudes.   
Tingut en compte allò que s'establix en el punt 4 de l'apartat primer de l'esmentada resolució, pel que fa a la tramitació anticipada de la convocatòria.  
Atés que la Resolució d'11 de novembre de 2010, de la directora de l'Agència Valenciana de Foment i Garantia Agrària, va possibilitar la presentació de sol·licituds en la convocatòria 2011 d'estes ajudes des de l'1 fins al 30 de novembre de 2010.  
Com que s'ha generat un crèdit per a atendre les necessitats pressupostàries de les sol·licituds incloses en els criteris de priorització aprovats per a la convocatòria 2011.   
D'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), i a proposta del director general de Producció Agrària i Ramaderia, resolc  
  
Apartat primer  
1. Les subvencions per a la primera instal·lació de jóvens agricultors estan enquadrades en la mesura 112, de l'eix 1, de les ajudes al desenvolupament rural que finança el Fons Europeu Agrícola de Desenvolupament Rural (FEADER) establit en el Reglament (CE) número 1698/2005, en l'àmbit de la Comunitat Valenciana i que s'enquadren en la mesura i l'eix esmentats del Programa de Desenvolupament Rural de la Comunitat Valenciana 2007-2013 es pagaran a càrrec de la línia de subvenció SE833000, del capítol VII, dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura queda establit en 8.300.000 euros distribuïts en les anualitats següents:  
  
Anualitat 2011: 0 euros.  
Anualitat 2012: 7.000.000 euros  
Anualitat 2013: 1.300.000 euros.  
En el finançament de les ajudes per a la primera instal·lació de jóvens agricultors participa el FEADER en un 22,08%; el Ministeri de Medi Ambient i Medi Rural i Marí, en un 37,56%, i la Conselleria d'Agricultura, Pesca, Alimentació i Aigua, en un 40,36%.  
2. La concessió de les ajudes convocades s'efectuarà per mitjà d'un règim de concurrència competitiva i, en el cas que l'import total sol·licitat siga superior a l'import global màxim establit per a cada mesura, s'aplicaran els criteris de prioritat establits en els punts 7 i 8 de l'article 18 de l'esmentada Orde de 25 de març de 2008, modificada per l'Orde de 2 de novembre de 2009, i per la qual s'aproven les seues bases reguladores.  
  
Apartat segon  
1. Estes ajudes, finançades pel FEADER, són compatibles amb la política comunitària de la competència, en virtut de l'article 88 del Reglament (CE) número 1698/2005, en la seua nova redacció feta pel Reglament (CE) número 74/2009, segons el qual els articles 107, 108 i 109 del Tractat, relatius a les ajudes atorgades pels estats, no seran aplicables als pagaments efectuats per estos estats, de conformitat amb el Reglament (CE) número 1698/2005, i dins de l'àmbit d'aplicació de l'article 42 del Tractat (antic 36).  
2. Com estes ajudes estan cofinançades pel FEADER, d'acord amb l'article 70.7 del Reglament (CE) número 1698/2005, no poden cofinançar-se per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
  
3. D'acord amb l'apartat 4, de l'article 7, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, esta resolució no necessita de la seua notificació a la Comissió Europea perquè no té tots els requisits de l'apartat 1, de l'article 107, del Tractat de Funcionament de la Unió Europea (TFUE), i estan cofinançades pel FEADER i integrades en el PDR-CV 2007-2013.  
  
Apartat tercer  
Obrir un termini de presentació de sol·licituds que serà de dos dies hàbils a partir de l'endemà de la publicació d'esta convocatòria.  
  
  
Apartat quart  
Pel que fa a la publicació d'informació sobre els beneficiaris, s'informa:  
Que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades seran publicades d'acord amb estos reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, la incorporació als respectius fitxers i el tractament d'estes dades personals, així com per a la seua conservació durant els terminis previstos en les disposicions aplicables.  
  
Apartat quint  
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, o impugnar-se directament davant del Jutjat Contenciós Administratiu en el termini de dos mesos, des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.  
  
  
València, 18 d'octubre de 2011.- La directora de l'Agència Valenciana de Foment i Garantia Agrària: Amparo Montoro Blasco.